钦定古今图书集成/理学汇编/字学典/第084卷 > 《姜尧章续书谱》 > 《真书》
## 钦定古今图书集成/理学汇编/字学典/第084卷 > 《姜尧章续书谱》 > 《真书》

“真书以平正为善。”此世俗之论，唐人之失也。古今真
书之妙，无出锺元常，其次则王逸少。今观二家之书，
皆潇洒纵横，何拘平正？良由唐人以书判取士，而士
大夫字书，类有科举习气，颜鲁公作《干禄字书》，是其
证也。矧！欧、虞、颜、柳前后相望，故唐人下笔，应规入矩，
无复魏、晋飘逸之气。且字之长短小大，斜正疏密，天
然不齐，孰能一之？谓如“东”字之长、“西”字之短、“口”字之
小、“体”字之大、“朋”字之斜、“党”字之正、“千”字之“疏”，“万”字之
密。画多者宜瘦，画少者宜肥。魏晋书法之高，良由各
尽字之真态，不以私意参之耳。或者专喜方正，极意
欧、颜；或者专务匀圆，专师虞、永；或谓体须稍匾，则自
然平正，此又有徐会稽之病。或云“欲其萧散，则自不
尘俗。”此又有《王子敬》之风，岂足以尽书法之美哉！真
书用笔，自有八法。吾尝采古人字列之以为图，今略
言其指点者，字之眉目，全藉顾盼精神，有向有背，随
字异形。横直画者，字之体骨，欲其坚正匀净，有起有
止，所贵长短合宜，结束坚实。《丿》〈音〉〈音拂〉者，字之手足，
伸缩异度，变化多端，要如鱼翼鸟翅，有翩翩自得之
状。挑剔者，字之步履欲其沈实。晋人挑剔，或带斜
拂，或横引向外。至颜、柳始正锋为之正锋则无飘逸
之气。转折者，方圆之法。真多用折，草多用转。折欲少
驻，驻则有力；转欲不滞，滞则不遒。然而真以转而后
遒，草以折而后劲，不可不知也。悬鍼者，笔欲极正，自
上而下，端若引绳，若垂而复缩，谓之垂露。翟伯寿问
于米老曰：“书法当何如？”米老曰：“无垂不缩，无往不收。
此必至精至熟，然后能之。古人遗墨，得其一点一画，
皆昭然绝异者，以其用笔精妙故也。大令以来，用笔
多尖，一字之闲，长短相补，斜正相拄，肥瘦相混，求妍
媚于成体之后，至于今世尤甚。”